T.S. Bendixen

T.S. Bendixen var et norsk rederi som ble etablert i Lillesand i 1936 av Tørres Severin Bendixen.Rederiet T.S Bendixen, Skipshistorie.net, 25.04.2015 Rederiet ble først etablert under navnet A/S Sjøfart. Selskapets første skip var DS «Sjøbris» som ble kjøpt inn i 1936. Skipet deltok i 2. verdenskrig som en del av Nortraship-flåten.

Skipseksplosjonen i Brest
I 1947 kjøpte rederiet det tidligere Liberty-skipet, «Park Holland». Skipet ble omdøpt til DS «Ocean Liberty». Kun få måneder etter at skipet ble satt i drift eksploderte det i havnen i den franske byen Brest 28. juli 1947.DS Ocean Liberty og eksplosjonen i Brest, Avtrykk.no, 23.08.2017. Skipseksplosjonen i Brest i 1947 medførte store materielle ødeleggelser, samt at over 20 personer døde, deriblant skipets kaptein.Kristensen, Yngve Schulstad. Da havna gikk til himmels - Ocean Libertys sørgelige sorti, i Aust-Agder-Arv 2017. Aust-Agder museum og arkivs årbok.

Utvikling
Selskapet bygde ut flåten i løpet av 1950- og 60-årene. I 1971 bygde selskapet to nye skip, MT «Bruce Torres» og «Bruce Soverino». Begge bygget ved Eriksberg mek. Verkstads A/B i Göteborg. Skipene ble solgt i 1974. Rederiets siste tilvekst kom i 1975 med skipet MT «Sea Breeze».

Selskapet ble avviklet i 1985. Da ble også selskapets siste skip, MT «Sea Breeze» solgt.

Ledelse
Tørres Severin Bendixen var enestyrer i rederiet frem til 1957 da sønnen Tore Bendixen og Håkon Østberg ble nye styrerepresentanter. T.S. Bendixen døde i 1965.

Arkivet
Arkivet etter T.S. Bendixen er oppbevart ved Kuben i Arendal. Arkivet inneholder bl.a. korrespondanse, skipsdagbøker og lignende fra rederiets oppstart i 1936 og frem til avviklingen i 1985.

Referanser

Eksterne lenker


Kategori:Norske rederier
Kategori:Lillesands historie
Kategori:Selskaper opphørt i 1985
Kategori:Privatarkiv fra Aust-Agder
Kategori:Arkiv oppbevart ved KUBEN
Kategori:Næringsliv i Lillesand
Kategori:Artikler i sjøfart-prosjektet